《戈宇清上舍便面》
明代·孙绪

家住清江边，来往江上路。扁舟惯风雨，清流爱情素。

种竹满江浒，大半裁渔具。垂竿蛟龙长，横笛沧浪度。

平生济川心，付彼沙头鹭。闻说东海上，昏昏气成雾。

留取丝纶手，终与鳌鲸遇。朝出江头渔，暮出江头渔。

朝暮此中事，自有周王书。

作者简介：初人。洪武中官饶阳知县，均赋役，清刑罚，以廉能称。